Аутономна Покрајина Војводина

Град Сомбор

Градска управа

Одељење за скупштинске и извршне послове

Република Србија

Број: 6-3-58/2020

Дана: 30.03.2020.

Сомбор

**ЕВИДЕНТИРАЊЕ ДЕЦЕ ЗА УПИС У ПРЕДШКОЛСКУ УСТАНОВУ ЗА ШКОЛСКУ 2020/2021. ГОДИНУ ОД 04.05.2020. ДО 13.05.2020. ГОДИНЕ**

Иако је услед проглашења ванредног стања због избијања епидемије вируса COVID 19 обустављен рад предшколских установа у Србији, Влада Републике Србије је посредством свог интернет портала еУправа и услуге еВртић омогућила грађанима електронски упис деце у предшколске установе.

Услуга еВртић омогућава електронску пријаву за упис деце у предшколске установе. Уместо одласка на шалтере, пријаву можете обавити из свог дома на [порталу](https://euprava.gov.rs/vrtic" \t "_blank) **[еУправа](https://euprava.gov.rs/vrtic" \t "_blank) (https://euprava.gov.rs/vrtic)** , где можете да пронађете све потребне информације о упису деце у предшколске установе.

[Електронско подношење пријаве](https://euprava.gov.rs/vrtic) вршите попуњавањем електронског обрасца на порталу еУправа ([https://euprava.gov.rs/vrtic), који](https://euprava.gov.rs/vrtic),%20који) ће бити активан од 04.05.2020. до 13.05.2020. године, при чему прилагање извода из матичне књиге рођених, уверења о пребивалишту и уверења о запослењу није потребно, јер службеници по службеној дужности прибављају неопходне податке.

Да бисте користили ову електронску услугу неопходно је да на порталу еУправа креирате свој кориснички налог. Све потребне информације о томе можете да пронађете на <https://registracija.eid.gov.rs/kreiranje-naloga> .

У припремну предшколску групу за школску 2020/2021. годину уписују се деца рођена од 01.03.2014. до 01.03.2015. године. Родитељ/старатељ је обавезан да упише дете у припремни предшколски програм, а свако неоправдано неуписивање детета или непохађање предшколског програма новчано се кажњава.

Деца рођена од 01.03.2015. до 31.08.2015. године могу да се упишу у предшколску групу по жељи родитеља/старатеља, а биће распоређени у групе где има места.

Пријављивање деце ће се обављати у периоду од 04.05.2020. до 13.05.2020. године путем портала Е-управа (**<https://www.euprava.gov.rs/>**) уласком на опцију Е-Услуге, у животној области Породица.

Евидентирање деце за упис у вртиће и јаслице за школску 2020/2021. годину (деца узраста од 1 године до 5,5 година) вршиће се такође у периоду од 04.05.2020. до 13.05.2020. године путем портала Е-управа (<https://www.euprava.gov.rs/>) у току целог дана, уласком на опцију Е-Услуге, у животној области Породица.

Електронским уписом се сва потребна документација аутоматски прибавља (прибавља је Предшколска установа из Централног регистра обавезног социјалног осигурања и Одељења за општу управу матичне службе Сомбор). У случају да је додатна документација потребна, родитељ ће бити обавештен путем мобилног телефона, а документацију ће моћи да достави на мејл адресу [ppsluzba.vrtic@gmail.com](mailto:ppsluzba.vrtic@gmail.com).

За додатне информације можете се обратити стручној служби путем мејл адресе [ppsluzba.vrtic@gmail.com](mailto:ppsluzba.vrtic@gmail.com) или путем телефонског броја 025/444 070, педагогу Даници Клипа.

Број слободних места за упис у школску 2020/2021.годину ( за узраст од 1 године до 5,5 година) биће накнадно објављен у другој половини априла после ажурирања података о обнови уписа.

Поступак електронског пријављивања биће детаљно појашњен непосредно пред почетак евидентирања на званичној интернет страници Предшколске установе „Вера Гуцуња“ Сомбор <http://veragucunja.co.rs/> .

Послови информисања и односа са јавношћу